નવી દિલ્હી: માર્ગ પરિવહન મંત્રાલયે રૂ. પાંચ લાખ કરોડના ખર્ચે ૪૪ ઈકોનોમિક કોરિડોર બનાવવાનો પ્લાન તૈયાર કર્યો છે. આ પ્લાનને ટૂંક સમયમાં કેન્દ્રીય કેબિનેટની મંજૂરી મળી જશે. આ પ્લાન હેઠળ ૨૪,૦૦૦ કિ.મી.નો હાઈવે બનાવવામાં આવશે. આ ઉપરાંત સડકોની સાથે ફીડર રૂટ પણ બનાવવામાં આવશે. તેનો હેતુ માલ પરિવહનની ઝડપ વધારવાનો છે. મહત્ત્વનાં કોમર્શિયલ સેન્ટરની આસપાસ મલ્ટી મોડલ લોજેસ્ટિક હબ અને પાર્ક પણ બનાવવામાં આવશે. માર્ગ પરિવહન મંત્રાલયના એક વરિષ્ઠ અધિકારીએ જણાવ્યું હતું કે અમે આ પ્રસ્તાવને કેબિનેટની મંજૂરી માટે મોકલ્યો છે.